钦定古今图书集成/明伦汇编/氏族典/第262卷 > 王𫟹
## 钦定古今图书集成/明伦汇编/氏族典/第262卷 > 王𫟹

按《唐书王𫟹传》：“𫟹，中书舍人。琎侧出子也。初为鄠尉，
迁监察御史，累擢户部郎中，拜御史中丞，厚诛敛，向
天子意，岁进钱钜亿万，储禁中，以为岁租外物。帝以
𫟹有富国术，宠遇益厚，以户部侍郎仍御史中丞。明
年，为御史大夫，兼京兆尹。𫟹事嫡母孝，而与弟焊友
爱。焊与邢縡善，十一载四月，縡与焊谋，引右龙武军
烧都门作难。”事觉，斩縡、焊，杖死，𫟹赐死，诸子悉诛。